als_Latn dik_Latn sag_Latn
PRANIMI
ORGANIZIMI I STUDIMEVE
Neni 24
Pranimet për studimet universitare
1. Studimet organizohen në këto sisteme:
• studime me kohë të plotë;
• studime me kohë të pjesshme;
• studime në distancë.
2. Programet e studimeve propozohen nga Departamentet e Fakulteteve dhe Këshilli i Fakultetit ia paraqet për miratim Senatit Akademik.
3. Rektorati shpall publikisht programet e akredituara të studimeve që ofron, para fillimit të aplikimeve për pranime në të.
Neni 25
Ciklet dhe titujt e studimeve universitare
1. Programet e studimeve në UGJ organizohen në tre cikle të njëpasnjëshme: 1. cikli i parë, 2. cikli i dytë dhe 3. cikli i tretë.
1.1. Studimet e ciklit të parë:
Programet e studimeve të ciklit të parë synojnë të japin njohuri bazë mbi metoda e parime shkencore të përgjithshme dhe aftësi specifike në një varietet të gjerë profesionesh e specialitetesh;
1.2.Studimet e ciklit të dytë:
1.2.1. Programet e studimeve të ciklit të dytë japin njohuri të thelluara, teorike dhe praktike, si dhe trajnim për kërkim të pavarur në një fushë brenda një specialiteti, realizohen me 120 kredite dhe zgjatja normale e tyre është dy vite.
1.2.2. Kanë të drejtë të aplikojnë për t’u regjistruar në ciklin e dytë të studimeve individë që kanë përfunduar një program studimi të ciklit të parë, si dhe plotësojnë standardet akademike të kritereve të pranimit.
1.2.3. Kriteret e pranimit për studimet e ciklit te dytë dhe menyra e organizimit te tyre percaktohen ne Rregulloret e Fakulteteve.
1.3. Programet e integruara të studimeve të ciklit të dytë:
Universiteti i Gjirokastrës në fusha të veçanta ofron programe të integruara të studimeve të ciklit të parë dhe të dytë së bashku të cilat realizohen me jo më pak se 300 kredite dhe zgjatja normale e tyre është jo më pak se pesë vite.
Kriteret e pranimit për kandidatët që dëshirojnë të ndjekin këto programe dhe menyra e organizimit te studimeve përcaktohen në Rregulloren e Fakultetit që ofron këto programe.
1.4. Programet e studimeve “Master i Nivelit të Parë”:
Programet e studimeve “Master i Nivelit të Parë” u ofrojnë të diplomuarve, me një diplomë të nivelit të parë, arsimim dhe trajnim të mëtejshëm profesional realizohen me 60 kredite dhe zgjatja normale e tyre është një vit.
Kriteret e pranimit për kandidatët që dëshirojnë të ndjekin këto programe dhe menyra e organizimit te studimeve përcaktohen në Rregulloren e Fakultetit që ofron këto programe.
1.5. Programet e studimeve “Master i Nivelit të Dytë” (MND):
Programet e studimeve “Master i Nivelit të Dytë” u ofrojnë të diplomuarve, me një diplomë të nivelit të dytë, arsimim dhe trajnim të një niveli më të lartë shkencor ose profesional, realizohen me jo më pak se 60 kredite dhe zgjatja normale e tyre është minimumi një vit;
Kriteret e pranimit për kandidatët që dëshirojnë të ndjekin këto programe dhe menyra e organizimit te studimeve përcaktohen në Rregulloren e Fakultetit që ofron këto programe.
1.6. Studimet e ciklit të tretë:
1.6.1. Programet e studimeve të doktoratës:
Programet e studimeve të doktoratës janë programe të studimeve të ciklit të tretë, me karakter plotësisht akademik, që kanë në bazë kërkim shkencor dhe veprimtari krijuese të pavarura, zgjasin të paktën 3 vite dhe përfshijnë edhe 60 kredite për studime të organizuara;
1.6.2 Organizimi dhe funksionimi i programeve të studimeve të doktoratës, përcaktohet me rregullore të veçantë të Universitetit të Gjirokastrës.
2. Universiteti i Gjirokastrës ka të drejtë të ofrojë edhe programe të studimeve jouniversitare, të natyrës profesionale, me jo më pak se 120 kredite. Zgjatja normale e këtyre programeve është jo më pak se 2 vite akademike dhe në përfundim të tyre lëshohet diplomë.
Kriteret për pranimin në programet e studimeve jo universitare përcaktohen në Rregulloret e Fakulteteve të cilat ofrojnë këtë program studimesh.
Neni 26
Pranimi në ciklin e parë të studimeve
1. Ciklin e parë të studimeve në Universitetin e Gjirokastrës mund ta ndjekin:
- Çdo shtetas shqiptar që ka përfunduar me sukses Maturën Shtetërore dhe që ka ushtruar të drejtën e kandidimit në këtë institucion të arsimit të lartë.
- Studentë të transferuar nga universitete të tjera të vendit, sipas përcaktimeve të veçanta në këtë statut.
- Shtetas të huaj bazuar në marrëveshjet dypalëshe ose shumëpalëshe.
- Shtetas shqiptarë apo të huaj që kanë perfunduar studimet e larta dhe dëshirojnë të vazhdojnë një degë të dytë përkundrejt pagimit te tarifes se caktuar.
2. Kriteret e përgjithshme dhe procedurat e pranimit në ciklin e parë të studimeve në UGJ përcaktohen sipas akteve nënligjore të MASH-it.
3. Senati Akademik ne baze te njesive perberese te institucionit ka të drejtë të përcaktojë kritere të veçanta për përzgjedhjen e kandidatëve, të cilët kanë mbaruar Maturën Shtetërore, për t’u pranuar në ciklin e parë të studimeve. Këto kritere bëhen publikisht të njohura nga institucioni, të paktën një vit para fillimit të pranimeve të radhës, së bashku me informacionin e nevojshëm mbi Fakultetin përkatës dhe programet që ofron.
Neni 27
Viti akademik dhe organizimi i mësimdhënies
1. Studimet në UGJ zhvillohen me bazë vitin akademik i cili organizohet në semestra me së paku 20 orë mësimi leksione, seminare e laboratorë në javë.
2. Kriteret e pranimit për standardet akademike të përzgjedhjes së kandidatëve për t’u pranuar në programet e ciklit të dytë dhe te trete të studimeve përcaktohen në Rregulloren e Universitetit.
Neni 28
Ndjekja e një programi të dytë studimi
1. Personat që kanë përfunduar një program studimi, kanë të drejtë të ndjekin një program të dytë studimi. Në këtë rast, kandidatët përballojnë koston e plotë të studimeve. Nga ky rregull përjashtohen studentët e shkëlqyer.
2. Kriteret për t’u pranuar në një program të dytë studimi përcaktohen në rregulloren e Universitetit.
Neni 29
Transferimet
1. UGJ ofron mundësi për transferime të studentëve midis programeve të të njëjtit cikël, brenda vetë institucionit apo institucioneve të ndryshme të arsimit të lartë, si dhe për transferime nga programet e mëparshme në programe të studimeve të ciklit të parë.
2. Vendimi për njohjen e plotë ose të pjesshme të krediteve të grumbulluara nga një student, me qëllim vazhdimin e studimeve, i takon Fakultetit që pranon studentin, sipas kritereve të përcaktuara në rregulloren e tij.
Neni 31
Njohja dhe ekuivalentimi i diplomave dhe i periudhave të studimeve
1. UGJ mund të bëjë ekuivalentim të pjesëve ose programesh të plota studimi ose diploma të marra në institucione të tjera të vendit ose të huaja.
2. Kërkesat për ekuivalentim te pjeseve ose programesh te plota studimi ose diploma paraqiten prane Deges Mesimore te UGJ, qe shqyrton paraprakisht plotesine e dokumentacionit dhe i percjell ne departamentet perkatese. Pergjegjesi i Departamentit ngre komisionin respektiv i cili shqyrton dhe merr vendim per ekuivalentim.
3. Dokumentacioni i nevojshem qe duhet te paraqitet nga personat e interesuar per ekuivalentim te pjeseve ose programesh te plota studimi ose diploma te marra ne institucione te tjera te vendit ose te huaja eshte si me poshte :
a) Diploma e Nivelit te Studimit per ata persona qe kerkojne ekuivalentim diplome
b) Pasqyra e notave dhe piket e krediteve te marra
c) Programet e lendeve.
Neni 33
Vlerësimi moral për studentët
1. Studentët që, në përfundim të studimeve të plota, kanë të gjitha notat dhjeta, fitojnë “Medalje te Arte” me çertifikatën përkatëse; ata që kanë jo më pak se 80% te notave dhjeta e pjesën tjeter nënta, fitojnë Çertifikatën “Student i Shkëlqyer”.
2. Dorëzimi i diplomave bëhet me ceremoni në çdo fakultet; për studentet që fitojnë “Medalje te Arte” ose Çertifikatën “Student i Shkelqyer”, ceremonia organizohet në shkallë Universiteti dhe dorëzimi i diplomave bëhet personalisht nga Rektori, në prani të përfaqesuesve të Senatit, te profesoratit, administratës e studentëve.
als_Latn als_Latn sna_Latn als_Latn als_Latn als_Latn als_Latn als_Latn als_Latn als_Latn sna_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn sna_Latn als_Latn als_Latn als_Latn als_Latn als_Latn als_Latn als_Latn als_Latn sna_Latn als_Latn als_Latn als_Latn sna_Latn als_Latn als_Latn als_Latn sna_Latn als_Latn als_Latn als_Latn sna_Latn als_Latn als_Latn als_Latn als_Latn als_Latn als_Latn als_Latn sna_Latn als_Latn als_Latn als_Latn